आज की कड़ी भ्रष्टाचार को लेकर है।
इसे मेरी सनक समझ लें, पर मुझे लगता है हम बहुत ही भ्रष्ट समय में जी रहे हैं।
आप जिधर भी नज़र दौड़ाएँगे, ऊँचे दर्ज़ों पर रहने वाले लोग
खुद को और अमीर बनाने के लिए, उन दर्ज़ों का फ़ायदा उठा रहे हैं।
कभी-कभी, ताकतवर लोग बड़े-बड़े सरकारी ठेके
अपने खुद के लोगों की तरफ़ बढ़ा देते हैं।
कभी-कभी, मूलभूत सेवाओं के लिए रिश्वत लेते हैं।
और कभी-कभी, पैसे के पूर्ण दुरुपयोग में उनका बड़ा हाथ होता है...
माफ़ कीजिए, ज़रा एक सेकंड काटेंगे?
हमारे बजट में एक ढंग का पृष्ठपट, या कोई जगह वगैरह
नहीं डाला जा सकता?
और यह पौधा?
पौधे का क्या?
यह एक बहुत ही महंगा पौधा है।
तुम क्या... नहीं, चमकदार, ऐसा।
अच्छा, मेरी ही गलती है। कमीनों की तरह पेश आ रहा हूँ।
माफ़ करना। सभी से माफ़ी चाहता हूँ।
कोई बात नहीं।
मेरा मुँह।
नहीं, 20 का नहीं।
हाँ, ये ठीक है।
अच्छा, शुरू से। इसका नाम क्या है?
कैल, बच्चे।
इसे कहते हैं भ्रष्टाचार।
भ्रष्टाचार
आपको अच्छा लगे या न लगे, पर हम सभी पैसे से जुड़े हैं।
मैं हूँ कैल पेन, और मैं इस विशालकाय दैत्य की तलाश में निकला हूँ
जिसका नाम है विश्व अर्थव्यवस्था।
दिस जायंट बीस्ट दैट इज़ द ग्लोबल इकॉनमी
दुनिया में भारी मात्रा में भ्रष्टाचार है।
दुनिया भर में, हर साल, लगभग 26 खरब का भ्रष्टाचार होता है,
जिससे विश्व का 5 प्रतिशत जीडीपी छूते ही निकल जाता है।
और वर्ल्ड बैंक के मुताबिक, भ्रष्टाचार उन मुख्य कारणों में से एक है
कि अमीर और अमीर होते जा रहे हैं, और गरीब और गरीब।
अमीरों को खा जाओ
भ्रष्टाचार से लड़ना कुछ हद तक इसलिए मुश्किल है
क्योंकि यह सिर्फ़ रिश्वतखोरी तक सीमित नहीं है।
कई सारी अधम गतिविधियों का एक मिला जुला असर है।
सीनेट की सीटें बेचने से लेकर
करदाताओं के पैसों से उड़ने वाले विमानों में सैर करना।
पर अर्थव्यवस्था पर भ्रष्टाचार का क्या असर होता है?
बर्क्ली कैलिफ़ोर्निया
इस बात का पता लगाने के लिए मैं वापस स्कूल जा रहा हूँ
उस इंसान से बात करने जिसने सालों बिताए हैं इस सवाल की जांच में।
भूतपूर्व यू.एस. सेक्रेटरी ऑफ़ लेबर, रॉबर्ट राइश।
इस सब के लिए आपका बहुत-बहुत शुक्रिया। काफ़ी वक्त से आपका प्रशंसक रहा हूँ।
इस शो के आने के बाद, क्या आप यह बात
अपने 25 लाख फ़ेसबुक प्रशंसकों को बता सकते हैं?
रॉबर्ट राइश भूतपूर्व यू.एस. सेक्रेटरी ऑफ़ लेबर
देखूँगा। जैसी भी हो सके, मैं मदद ज़रूर करना चाहूँगा।
अच्छा, अगर मैं आपको यह ऑरीगैमी बक्सा दूँ तो?
खूबसूरत है। बहुत ही खूबसूरत है।
देखो, इसके अंदर कुछ है भी।
हाँ, पैसा है।
अब क्या आप हमारे बारे में ज़िक्र करेंगे?
-नहीं, नहीं। -धत तेरी!
कहा जाता है, रॉबर्ट राइश एक बहुत ही ईमानदार इंसान हैं।
जिस आदमी ने व्हाइट हाउस में काफ़ी वक्त गुज़ारा हो,
उसके लिए यह एक नई बात है।
दरअसल, व्हाइट हाउस में तीन बार।
वह क्लिंटन के समय, लेबर सेक्रेटरी थे,
उससे पहले कार्टर के लिए, और उससे पहले फ़ोर्ड के लिए।
अब, राइश का पूरा ध्यान इस बात पर है कि कैसे वॉल स्ट्रीट में भ्रष्टाचार
और राजनैतिक पक्ष जुटाव अमरीका के लिए हानिकारक साबित हो रहा है।
उन्होंने इस पर एक फ़िल्म भी बनाई।
सभी के लिए असमानता
आपके हिसाब से "भ्रष्टाचार" क्या है?
समाज जिन चीज़ों को अवैध समझता है,
जो, ज़्यादातर लोगों के मुताबिक,
खरीदी या बेची नहीं जानी चाहिए,
उसी का भुगतान भ्रष्टाचार है।
दिशानिर्देश यह है,
"क्या ज़्यादातर लोगों को यह बात गलत लगेगी?"
अगर यह कोई ऐसा भुगतान है जिसमें आप और मैं शामिल हैं और मैं कहता हूँ...
"इस पर इस तरह से बात करते हैं।
"और वैसे, मेरा हाथ मेज़ के नीचे है और किसी से इसका ज़िक्र मत करना।"
ज़ाहिर सी बात है कि हम ऐसी किसी चीज़ से बच रहे हैं,
जो अगर कानून के खिलाफ़ नहीं, तो विधि सार-तत्व के खिलाफ़ तो ज़रूर है।
अगर आप मुझे भ्रष्टाचार के
कुछ भयानक उदाहरणों के बारे में बताएँ तो बहुत अच्छा होगा,
पर साथ ही, रोज़मर्रा वाले कुछ उदाहरण भी
जिनके बारे में हम सोचते तक नहीं कि वह भ्रष्टाचार है।
एक उदाहरण है रिश्वत।
मान लीजिए कि आप एक डॉक्टर हैं
और आप किसी कंपनी की दवा को जितना ज़्यादा लेने को कहेंगे
उसकी बिना पर वह कंपनी आपको एक छोटा सा हिस्सा देती है।
यह बात आपके मरीज़ के लिए अच्छी नहीं है।
आपकी निष्ठा मरीज़ के प्रति होनी चाहिए, दवा कंपनी के प्रति नहीं।
तो, अगर यह निश्चित रूप से भ्रष्टाचार है,
तो क्या हमारी राजनैतिक प्रणाली भ्रष्ट है?
और मैं बात कर रहा हूँ उद्योगों का प्रचारकों को रिश्वत देने,
या फिर सीधे उम्मीदवारों को कुछ दान देने के बारे में।
उसके बाद वे उम्मीदवार इन कंपनियों के हित में बिल पेश करते हैं या वोट देते हैं।
क्या वो भ्रष्टाचार है?
यह मुआवज़ा हुआ। यही भ्रष्टाचार है।
कई सारे अमरीकी इसे देखकर कहते हैं,
"खेल उन लोगों के हक में खेला जा रहा है जिनके पास बेशुमार दौलत है और जो
"बड़ी-बड़ी कंपनियाँ है, और वॉल स्ट्रीट के हक में।"
और क्या यह छोटे पैमाने पर भी होता है?
-क्या ऐसा कुछ है... -हाँ।
छोटे पैमाने पर रिश्वतखोरी से जनसाधारण को यह संकेत मिलता है
कि अफ़सरों का रिश्वत लेना कोई गलत बात नहीं।
चोरी करने में कोई हर्ज़ नहीं।
नियोक्ता से लेने में कोई हर्ज़ नहीं।
ये सब गलत है।
मतलब, आर्थिक तौर पर,
भ्रष्टाचार एक बहुत ही गलत बात है।
जो भ्रष्ट देश हैं
उन्हीं की तरक्की सबसे धीमी है और गरीबी से निकलने में सबसे ज़्यादा मुश्किल हो रही है।
एक बार भ्रष्टाचार का दरवाज़ा खुल जाए, तो किसी भी चीज़ को रोक पाना मुश्किल होता है।
वो दरवाज़ा धीरे-धीरे और आगे खुलता जाता है,
और अर्थव्यवस्था के लिए तरक्की करना बहुत मुश्किल होता जाता है।
भ्रष्टाचार जिस तरह से अपने कदम जमाता है
और अर्थव्यवस्था पर रोक लगाता है, इस बात को लेकर एक पूरी लाइब्रेरी भरी जा सकती है,
पर कभी-कभी, इसकी शुरुआत एक छोटे पैमाने से होती है।
पुणे
भारत
भारत में, छोटे पैमाने का भ्रष्टाचार, जिसे लघु भ्रष्टाचार कहते हैं,
रिश्वतखोरी के रूप में तेज़ी से फैल रहा है।
अर्न्स्ट एन्ड यंग के अंतरराष्ट्रीय शक्तिशाली उद्योगपतियों के सर्वेक्षण अनुसार
83 प्रतिशत ने बताया कि रिश्वतखोरी के चलते देश में विदेशी निवेश में रुकावट आ रही है।
मैं पुणें में कुछ मध्यम वर्गीय पेशेवर लोगों से मिलने आया हूँ
यह पता करने कि चारों ओर फैले, लघु भ्रष्टाचार के माहौल में जीना कैसा होता है।
मुझे भ्रष्टाचार के बारे पता है। पहले भारत में काम कर चुका हूँ,
इसलिए मुझे इसका अनुभव है।
बचपन में, मुझे याद है
हम यहाँ आते थे और कस्टम्स में एक लंबी लाइन हुआ करती थी।
प्रीना अहर, एम.डी. एनेस्थीसिओलॉजिस्ट
ऐसा लगता था जैसे दादागिरी चल रही है।
मेरी माँ काफ़ी सख्त हैं, वह कहतीं, "मैं इसके लिए आपको पैसे नहीं देने वाली।
"मैं इसे बेचने नहीं आई।" बहुत ज़िद्दी हैं।
कमाल हैं वह।
ऐश्वर्या अहर छात्रा
भ्रष्ट कस्टम्स अधिकारियों पर चिल्लाती हैं
जो उनसे पैसा वसूल करने की कोशिश कर रहे हैं।
शाहिद शेख छोटे कारोबारी
मैं आपकी माँ जैसी हूँ,
मैं कहूँगी, "मैं इस बकवास के लिए आपको पैसे नहीं देने वाली
"क्योंकि मैंने कुछ गलत नहीं किया।"
और अगर मैंने कुछ गलत किया भी है,
तो फिर मैं जुर्माना भरूँगी।
क्या सच में ऐसा होता है?
हाँ, मैंने कई महिला और पुरुष पुलिस अफ़सरों से लड़ाई की है,
और मेरी माँ को बीच में पड़ना पड़ा
और आमतौर पर, पैसे देकर रफ़ा-दफ़ा कर देती हैं।
तुम्हें किस बात का डर है? किसी बात का डर है?
हाँ।
शायद वे आपके साथ बुरा बर्ताव शुरू कर दें,
या फिर गलत भाषा का इस्तेमाल करेंगे, या फिर ऐसा ही कुछ करेंगे,
और मुझे हमेशा जल्दी होती है।
मैंने यह कहके भी देखा है, "मुझे बहुत जल्दी पहुँचना है।"
फिर वे कहते हैं, "आप डॉक्टर हैं ना?"
"अच्छा, 400 की जगह, 200 दे दीजिए।"
तो, सीधे मुँह पर माँग लेते हैं?
हाँ, ऐसा होता है।
तुमने भी ऐसा कुछ अनुभव किया?
हाँ, अपने परिवार को लेकर, मेरा कुछ अनुभव रहा है।
मेरा एक भाई था, उसकी एक दुर्घटना हो गई।
वे उतने पैसे वाले नहीं हैं, इसलिए किसी आम अस्पताल में गए,
जो कि सरकारी था।
उसका पैर टूट गया है। और वह खड़ा नहीं हो पा रहा।
वार्ड में जो बंदा था, उससे मदद माँगते हुए कहता है
कि उसे दूसरी मंज़िल पर डाल दे,
क्योंकि उसे प्लास्टर लगाना था।
व्हील चेयर देने से पहले, वह उससे रिश्वत माँगता है,
उसके बाद ऊपर ले जाएगा।
इससे तो किसी की हालत बिगड़ भी सकती है।
क्या आप इन सब चीज़ों के लिए अलग से पैसे रखते हैं?
भ्रष्टाचार में काम आने के लिए?
हाँ, लोग ऐसा करते हैं।
मेरे एक दोस्त के पिता वकील हैं।
ऐसे लोग हैं जो उनके पास आकर कहते हैं,
"हम एक रेस्तरां खड़ा करना चाहते हैं और जितना भी
"कानूनी काम-काज है, वो हम कर चुके हैं,
"अब वे रिश्वत देने की बात कर रहे हैं।"
और, और मेरे दोस्त के पिता ने कहा,
"उन्हें पैसा दे दो।
"तुम मुझे जितना चाहे पैसा दे दो, हम फिर भी उनका मुकाबला नहीं कर पाएँगे।
"उन्हें पैसा दे दो।"
मुझे लगता है मानसिक तौर पर हम तैयार हैं।
बस इतना होता है कि हमें यह नहीं पता होता
कि उन्हें कितने पैसे खिलाने पड़ेंगे।
इसलिए रिश्वतखोरी को आप अलग से अपने बजट में शामिल नहीं करते,
पर मानसिक तौर पर, आप तैयार होते हैं।
मानसिक तौर पर हम तैयार होते हैं।
समझ सकता हूँ कि हमेशा एक बेचैनी सी लगी रहती होगी।
हाँ।
यह सोचना ज़्यादा मुश्किल नहीं है कि छोटे पैमाने का भ्रष्टाचार,
जैसे कि लघु रिश्वतखोरी कैसे एक आम बात बन जाती है।
पर विश्व अर्थव्यवस्था में जितने अलग-अलग तरह के भ्रष्टाचार होते हैं,
रिश्वतखोरी उनमें से सिर्फ़ एक है।
भ्रष्टाचार इस तरह का भी हो सकता है।
भ्रष्टाचार कई तरह का हो सकता है,
पर वो जिस भी तरह का हो, उसका संबंध ताकत से होता है।
ज़रा सोचिए अगर आपकी चाय की दुकान चलाने वाली
मुफ़्त के समोसों से ज़्यादा अपनी ताकत का फ़ायदा उठाए।
भारी रिश्वतखोरी फैल जाएगी, जहाँ मेरा फ़ायदा उठाने के लिए लोग पैसा खिलाएँगे।
-मुझे एक ट्रे मिलेगी? -"मुझे एक ट्रे मिलेगी?"
पता नहीं। तुम ले सकते हो?
आगे बढ़ो।
संबंधियों के प्रति पक्षपात भी एक आम प्रकार का भ्रष्टाचार है।
जैसे मैंने अपने भाई, डेरेक को काम पर रखा,
जिसमें एक खूबी यह है कि वह मेरा रिश्तेदार है।
तुम्हें "भगवान भला करे" कहना चाहिए।
शालीनता है।
अपना स्वार्थ भी होता है,
क्योंकि अगर मैं खुद अपने लिए कमाई कर सकती हूँ तो किसी भरोसेमंद विक्रेता से
मीठा खरीदने की क्या ज़रूरत है?
दुगने दाम! सिर्फ़ आज के लिए!!
माफ़ कीजिए। इसमें एक बैंड-एड है।
बधाई हो। डेरेक ठीक से काम नहीं संभाल पाता।
और ज़बरदस्ती वसूली और ब्लैकमेल के बारे में तो भूल ही गई।
अगर कुश्ती के कोच को पता चल गया
कि तुमने अपना आहार छोड़कर यह मीठा खाया
तो तुम्हारे लिए बड़े ही शर्म की बात होगी।
अब आराम से खाओ।
इसके अलावा है गबन,
जो मूल रूप से चोरी करना है।
डेरेक, इसे गद्दे के नीचे छुपा दो।
ठीक है, बहना।
भ्रष्टाचार में कभी इतना मज़ा नहीं आया।
अब यह पैर का नाखून नहीं।
धत तेरी, डेरेक!
अगर कुछ-एक भ्रष्ट लोग दादागिरी करने में लगे हों,
तो भ्रष्टाचार का आसानी से पता लग जाता है।
पर जब यह एक बड़ी समस्या हो, जो कि प्रणाली में घुसी बैठी हो,
तब इसका पता कैसे लगाया जाए?
न्यू यॉर्क शहर
यह पता लगाने, मैं वापस न्यू यॉर्क आया हूँ,
एनवाई
न्यू यॉर्कर के पत्रकार एडम डेविडसन से सलाह करने।
क्योंकि एडम इस शो के एक निर्माता भी हैं,
मुझे नहीं लगता उन्हें मेरे जाने से एतराज़ होगा।
-क्या हाल है? -क्या हाल है, यार?
आपके लिए "भ्रष्टाचार" क्या है?
क्या भ्रष्टाचार अश्लील साहित्य है? जब दिखाई देता है, तभी उसका पता चलता है?
आज के समय में, भ्रष्टाचार एक दोष है,
उन अर्थव्यवस्थाओं में होने वाली एक खराबी है, जो अच्छी तरह से नहीं चलतीं,
पर यह एक बिलकुल ही नई बात है।
अगर आप किसी सामंती राजा के बारे सोचें,
जहाँ पूरी ताकत राजा के हाथ में है,
और जहाँ किसान राजा की सम्पत्ति हैं,
यह इतना भ्रष्ट है कि "भ्रष्टाचार" शब्द भी बेमानी है,
क्योंकि किसी तरह का भ्रष्टाचार हो ही नहीं रहा।
-ऐसा ही होता है। -ऐसा ही होता है।
तो, इसे भ्रष्टाचार समझने के लिए,
एक कार्यशील मध्यम वर्गीय अर्थव्यवस्था तैयार करने की ज़रूरत है
जहाँ भ्रष्टाचार हो सके।
मुझे लगता है कि यह पता करने के लिए,
कि क्या कोई देश मूल रूप से भ्रष्ट है, या कभी-कभी भ्रष्ट होता है,
एक विशुद्ध नियम यह है
कि राषट्रपति से या फिर प्रधानमंत्री से पूछा जाए,
"इस देश में, कंक्रीट जगत का सबसे बड़ा आदमी कौन है?"
और अगर उस इंसान को यह पता हो,
या फिर अगर वह संभव रूप से, उस इंसान के साथ कारोबार कर रहा है,
वो इस बात का संकेत है कि यह एक बहुत ही भ्रष्ट देश है।
बड़ी दिलचस्प बात है। अच्छा।
कई तरीकों से, कंक्रीट एकदम सही सार है
जिसके माध्यम से भ्रष्टाचार के इस मुद्दे को देखा जाए।
पर साथ ही, यह कैसे होता है और कैसे इससे लोगों को नुकसान होता है।
रुकिए, मैं ज़रा एक मानसिक चित्रण करके दिखाता हूँ।
ज़रूर।
हाँ!
अच्छा, कहिए।
तो, कंक्रीट से बनी किसी भी चीज़ में तीन अंश होते हैं।
वो जिसे "ढेर," बालू और बजरी कहते हैं,
सीमेंट,
और पानी।
एक ठोस कंक्रीट इमारत में, सीमेंट जो होता है,
वह पूरे मसाले का लगभग 15 प्रतिशत हिस्सा होता है,
पर ज़्यादातर खर्चा उसी का है।
लिंग
तो इस बात की काफ़ी लालसा होती है कि इमारत खड़ी करने में
उतना सीमेंट इस्तेमाल न किया जाए।
इमारत खड़ी तो हो जाएगी, पर आखिर में टूटकर बिखर जाएगी।
मेक्सिको शहर 2017
हे भगवान! हे भगवान!
जब आप खबरों में सुनते हैं,
2,50,000 लोग भूकंप में मर गए,
जो नुकसान होता है, वो भूकंप के चलते नहीं, कंक्रीट के चलते होता है।
हेती, 2010
2010 में, हेती में 7.0 तीव्रता का भूकंप आया,
जिसके चलते 8.5 अरब डॉलर का नुकसान हुआ
और 2,00,000 से भी ज़्यादा लोग मारे गए।
हेती में हुई तबाही से घटिया निर्माण का पता चला
बचने वालों में से कईयों ने कहा कि घटिया निर्माण ही
इस बात की वजह थी कि इतनी भारी मात्रा में तबाही हुई।
घटिया निर्माण के नतीजे और भी देखने को मिले, 1999 में तुर्की में,
2008 में सिचुआन में,
और 2017 में मेक्सिको में।
इनमें से कुछ मामलों में,
जिन ठेकेदारों ने घटिया निर्माण से पैसा कमाया था,
नया निर्माण करके उन्हें फिर से फ़ायदा हुआ।
हेती में, कई सारे निर्माण ठेके जो थे,
वो राष्ट्रपति की पत्नी के किसी एक रिश्तेदार को मिले,
जिसके चलते कई सारे सवाल उठे।
भ्रष्ट देशों में हमें जो देखने को मिलता है,
ज़िंदगी की जो मूलभूत सामग्री होती है,
जैसे कि कंक्रीट, पेय जल, बिजली,
टेलीफ़ोन की लाइनें, बेकार चीज़ें,
बड़े लोगों के लिए पैसा कमाने का एक अहम ज़रिया बन जाती हैं।
इससे समाज का विकास रुक जाता है।
इससे अर्थव्यवस्था का अच्छे तरीके से विकास नहीं होता।
और, अगर आपको लगा कि अमरीका में ऐसा नहीं हो सकता,
2006 में,
बॉस्टन के बिग डिग के चलते,
छह ठेकेदारों को गिरफ़्तार किया गया।
वो इतिहास का सबसे महंगा सड़क का प्रोजेक्ट था,
जिसमें 243 अरब डॉलर का खर्चा हुआ, 15 सालों जितना ट्रैफ़िक जाम हुआ,
रिसाव का नुकसान, उसकी खामियाँ और एक मौत का तो हिसाब ही नहीं लगा रहे।
बॉस्टन की बिग डिग दुर्घटना में गाड़ी में एक औरत की मृत्यु हुई
भ्रष्टाचार न्यायसंगत कार्य से
दूर जाता हुआ एक खिंचाव है।
वो एक भयानक ताकत है
जो एक नेक आधुनिक जगत पर
एकदम सही निशाने पर वार करता है।
भ्रष्टाचार के नतीजे कितने संगीन हो सकते हैं, मैं यह समझने लगा हूँ।
अब मैं इस दैत्य को करीब से देखना चाहता हूँ।
शायद कहीं कोई जगह होगी
जहाँ मुझे भ्रष्ट कारोबार का अनुभव हो सके,
या फिर घनिष्ठ यार-दोस्तों के असली घर भी देखने को मिलें।
कोरप्ट टुअर्स प्राग
सुविधाजनक तरीके से, यही वो चीज़ें हैं
प्राग
चेक रिपब्लिक
जो प्राग का सबसे पुराना पर्यटक आकर्षण है।
कोरप्टुअर।
अच्छा।
तो, यह है कोरप्टुअर।
दरअसल, यहाँ प्राग में
हम आपको सबसे ज़्यादा घटियापन दिखाते हैं।
पेट्र शोरेक को 2012 में कोरप्टुअर शुरू करने की प्रेरणा मिली।
पेट्र शोरेक संस्थापक, कोरप्टुअर
तब से, चेक रिपब्लिक की संसद ने
बेशुमार रिश्वत और घटियापन में कभी कोई कमी नहीं रखी
जिसका वह फ़ायदा उठा सके।
जैसे कि 2013 में,
भ्रष्टाचार निरोध मंच पर काम करने वाले प्रधानमंत्री ने
रिश्वतखोरी के घोटाले के कारण इस्तीफ़ा दे दिया।
भ्रष्ट टुअर होने के नाते, हमें भ्रष्टाचार पसंद है।
हमें यह अच्छा लगता है कि वे धोखेबाज़ी वाले काम करते हैं,
और यह कि वे इसे जनता के सामने, खुले में करते हैं।
तो, आपको काम करने के लिए और मसाला मिलता है।
हाँ, बिलकुल।
प्राग ऐसा शहर है जहाँ पेट्र के लिए मसाले की कभी कमी नहीं रहती।
जैसे कि ब्लैंका सुरंग, एक बहुत ही विशाल और हद से ज़्यादा महंगी सुरंग।
2673 लाख डॉलर बजट से बाहर
मूल रूप से, बिग डिग का पूर्वी यूरोप का प्रारूप।
और मोटल पब्लिक अस्पताल,
जहाँ डॉक्टरों पर यह आरोप लगाया गया कि वे वीआईपी मरीज़ों का बेहतर खयाल रखते हैं।
दरअसल, अब और वहाँ का दौरा नहीं होता
क्योंकि प्रबंधकों ने पेट्र से कहा कि अगर वह उन्हें पैसे देगा, तभी वह आ सकता है।
तो, तुम जो करते हो, उसमें सबसे अच्छी बात क्या लगती है?
मतलब, इन दौरों में सबसे अच्छी बात क्या लगती है?
आम तौर पर, जहाँ कारोबार होता है, वहीं भ्रष्टाचार होता है।
अब, यहाँ पर हमारा कारोबार भ्रष्टाचार पर चलता है।
कमाल की बात है।
कानूनी तौर पर। ठीक है?
पेट्र का कोरप्टुअर उन ताकतवर लोगों के लिए
एक मुँहतोड़ जवाब है जिन्होंने चेक लोगों को पूरी तरह से लूट लिया।
साथ में नाश्ता भी दिया जाता है।
-और अब आप इसे काट सकते हैं। -काट सकता हूँ?
इसमें बादाम वगैरह है? अच्छा।
आखिर में ग्रैजुएशन का जश्न भी मनाया जाता है।
भ्रष्टाचार में एमएफ़ए के लिए मैंने पैसे दिए,
जो कि सही बात लगती है।
और गहराई से समझने के लिए,
मुझे किसी ऐसे इंसान से बात करनी होगी जो इस मुद्दे को थोड़ी और गंभीरता से समझे।
हेलो। मैं यहाँ डेविड ऑनरॉच्का से मिलने आया हूँ।
-कृपया ऊपर चले जाइए। -शुक्रिया।
ट्रांसपेरेंसी इंटरनेश्नल दुनिया का मुख्य भ्रष्टाचार निरोध संघ है,
जिसके दुनिया भर में 100 दफ़्तर हैं।
डेविड ऑनरॉच्का - कार्यकारी निदेशक चेक रिपब्लिक दफ़्तर
और डेविड ऑनरॉच्का उसके भ्रष्टाचार से लड़ने वाले विशेषज्ञों के दल का एक हिस्सा हैं।
भले ही डेविड भ्रष्टाचार का गंभीरता से मुकाबला करते हैं,
प्राग में मैं जिस किसी से भी मिला, हर उस इंसान की तरह,
इन्हें भी इसमें एक अजीब सा मज़ा आता है,
जैसे कि यह शैक्षिक भ्रष्टाचार बोर्ड गेम।
इस खेल का मकसद है अमीर बनना
और ज़्यादा से ज़्यादा राजनेताओं को अपनी जेब में करना है।
तो पैसे का इस्तेमाल करके, उनका बोलबाला हासिल करना है।
मुझे लगता है देखने वालों में कई लोग
कुछ ऐसा कहेंगे, "हम तो गए काम से।
"मैं किसी भी हाल में कुछ नहीं बदल सकता।"
और यह बात साफ़ है कि आप यह नहीं मानते, वरना आप यहाँ काम न कर रहे होते।
भ्रष्टाचार निरोध कार्यकर्ता होना
कोई आसान काम नहीं है।
आर्थिक रूप से और ताकत के तौर पर, हमारा सामना
कई शक्तिशाली विरोधियों से हो रहा है।
पर, हम फिर भी काफ़ी बदलाव ला सकते हैं।
पर दुनिया के कई हिस्सों में,
यह एक बहुत ही मुश्किल काम है, समझ रहे हैं?
और आप अपनी जान को जोखिम में डालते हैं।
मैं एक राजनैतिक इंसान हूँ, इसलिए मुझे यह भूमिका निभाना अच्छा लगता है,
और इसी बात से मेरे अंदर का जोश बना रहता है।
भ्रष्टाचार रोकने के लिए, ट्रांसपेरेंसी इंटरनेश्नल एक रणनीति का इस्तेमाल करती है,
और वो है उसकी भ्रष्टाचार बोध तालिका,
जो अंतरराष्ट्रीय कारोबारी लोगों का निरीक्षण करती है,
और फिर दुनिया भर के 180 देशों को विश्वसनीयता के आधार पर
रैंक देती है, जिसमें सबसे अच्छा वाला नंबर एक पर होता है
1 न्यू ज़ीलैंड
और 180 सबसे बुरा।
180 सोमालिया
तो, भ्रष्टाचार की क्या कीमत चुकानी पड़ती है और लोगों को इससे मतलब क्यों हो?
इसका सीधा सा जवाब पैसा है, जो कि ज़ाहिर सी बात है।
जनता का पैसा
जो सार्वजनिक सेवा में लगाया जाना चाहिए
वो किसी और की जेब में जा रहा है, यह सीधी सी बात है।
अगर आप गहराई में जाएँगे, तो आपको
कुछ अविश्वसनीय कहानियों और प्रणालियों के बारे में पता चलेगा।
सरकारी सौदों में
भारी मात्रा में हेर-फेर की जाती है।
और आखिर में, वही सबसे बड़े पैमाने का भ्रष्टाचार है।
यह सब ठीक है, पर मज़ेदार नहीं है।
इसे मज़ेदार कैसे बनाया जाए?
भ्रष्टाचार में मज़ेदार कुछ नहीं।
खासकर सरकार के ऊँचे दर्ज़ों में।
वहाँ "भारी मात्रा में भ्रष्टाचार" है।
मेरे देश का जो शासक है, वह अपनी ताकत और दौलत, दोनों पर मज़बूत पकड़ बनाकर रखता है,
और वह चाहता है कि लोग उसे भगवान की तरह पूजें।
और, वह सभी की जासूसी भी करता है।
तो, उसके आस-पास वाले मोटे होते जा रहे हैं, और अमीर भी,
जबकि बाकी के हम लोग कारखानों में हड्डी रगड़ रहे हैं।
उसने अपनी एक बहुत ही घटिया सी उपाधि भी रखी है।
"सैंटा क्लॉज़।"
इसकी शुरुआत तब हुई जब सैंटा ने एक बहुत ही अहम साधन को अपने काबू में किया।
क्रिस्मस के तोहफ़े।
अब लोगों को उसे रिश्वत के रूप में, दूध और बिस्कुल खिलाने पड़ते हैं।
जबकि, मेरे जैसे लोग, जो असल में तोहफ़े बनाते हैं,
हम इतने कुपोषित हैं कि हम ठीक से बढ़ तक नहीं सकते।
कहीं तो क्रिस्मस से पहले की शाम है
मतलब, मेहनत और नवीनता का कोई फ़ायदा नहीं
क्योंकि जितनी तारीफ़ होनी है, वो तो सैंटा क्लॉज़ की ही होनी है।
मतलब, आपको नहीं पता लोगों पर उसका कितना नियंत्रण है।
मतलब कि माँ-बाप जैसा।
माँ-बाप अपने पैसे से अपने बच्चों के लिए तोहफ़ा खरीदेंगे
और कहेंगे कि सैंटा उसे लाया है।
बेवकूफ़ कहीं के।
बड़े पैमाने के भ्रष्टाचार का एक और लक्षण जानना चाहते हैं?
नियमों को थोड़ा बदल देते हैं
और सिर्फ़ उन लोगों को तोहफ़े देते हैं जो प्यारे सैंटा की नज़रों में "अच्छे" हैं,
और बाकियों को सज़ा के रूप में ये घटिया चीज़ देते हैं।
साले की एक सूची भी है।
वह एक सूची तैयार कर रहा है!
लोग घंटों लाइन में खड़े होते हैं
ताकि उसके पैरों पर गिरकर उससे भीख माँग सकें।
वह खुद तो हाथ तक नहीं हिलाता।
वह बस साल में एक दिन काम करता होगा।
ऐसे करता है, "हो! हो! हो! आकर मेरी गोद में बैठो।"
ठीक है, कमीने कहीं के।
वह यहाँ है।
हे भगवान, नॉर्थ पुलिस!
मेरी कहानी ज़रूर बताना!
मुझे ताक पर मत रखना!
कुआला लंपुर
मलेशिया
एक देश जिसकी अर्थव्यवस्था में भारी मात्रा में भ्रष्टाचार देखा गया है,
वो ट्रांसपेरेंसी इंटरनेश्नल के मूल्यांकन में 62 नंबर पर आता है।
मलेशिया
हाल ही में, मलेशिया का सबसे बड़ा भ्रष्टाचार घोटाला देखने को मिला।
प्रधानमंत्रीजी, आप खुश नज़र आ रहे हैं।
क्या मैं आपसे यह पूछ सकता हूँ कि विश्वीय पैमाने के एक भ्रष्टाचार घोटाले में
शामिल होने के बावजूद, आपने इस्तीफ़ा क्यों नहीं दिया?
मुझे लगता है सबसे बड़ी सुर्खियाँ तब बनीं
जब इस बात का खुलासा हुआ कि प्रधानमंत्री ने
किसी एक लेन-देन में अपने निजी खाते में
7000 लाख डॉलर का भुगतान लिया है।
क्लेयर रूकैसल ब्राउन पत्रकार
यह हैं क्लेयर रूकैसल ब्राउन,
मलेशिया में जन्मी एक पत्रकार जिन्होंने इस बात का खुलासा किया
कि मलेशिया के प्रधानमंत्री, नजीब रज़ाक
राज्य के वनएमडीबी नामक एक निवेश से पैसा ले रहे थे।
इस बात को लेकर काफ़ी अच्छा प्रचार हुआ कि वह किस तरह से यह पैसा इकट्ठा करेंगे
और मलेशिया के लिए उसका निवेश करेंगे
और इन सभी लाभकर निवेशों के ज़रिए
मलेशिया को अमीर बनाएँगे।
वनएमडीबी ने दुनिया भर के निवेशकों से काफ़ी सारा पैसा इकट्ठा किया,
जिसमें गोल्डमन सैक्स और साउदी शाही परिवार भी शमिल थे।
पर वो पैसा मलेशिया के लोगों के पास वापस नहीं आने वाला था।
वह पैसा प्रतिनिधि जो लो के खाते में चला गया,
जो लो मलेशिया का वित्तदाता
जो अब दुनिया भर में हमारे ज़माने का
पश्चिमी दुनिया का प्लेबॉय माना जाता है।
जो लो प्रधानमंत्री नजीब का मनी लांडरिंग सहायक था।
और कहा जाता है कि उसने वनएमडीबी का पैसा
नौकाओं में, पिकासो की एक तस्वीर में, और
पैरिस हिल्टन और लूडक्रिस जैसे अमीर और मशहूर लोगों के साथ पार्टी करने में लगाया।
और, हाँ, लियो के साथ,
जिनसे वह तब मिला... तैयार हैं? वुल्फ़ ऑफ़ वॉल स्ट्रीट फ़िल्म के वक्त,
नजीब के सौतेले बेटे, रिज़ा अज़ीज़ के साथ मिला।
जो लो ने लियो को दोस्ती के नाम पर पिकासो की एक तस्वीर भी दी थी।
जैसा कि दोस्त लोग करते हैं।
मतलब, इससे साफ़ पता चलता है।
मतलब, चौरतंत्र के मामलों में बिलकुल यही होता है,
-पैसा दुनिया भर में फैल जाता है। -हाँ।
जहाँ जो लो की दुनिया भर में पार्टियाँ चल रही थीं,
प्रधानमंत्री और उनकी पत्नी, रोस्मा मंसूर,
आलीशान ज़िंदगी जी रहे थे,
जिसमें शामिल थे बड़े भवन, महंगी गाड़ियाँ, और बर्किन बैग।
1,50,000 डॉलर तक (हर एक के लिए)
और ये सब तब, जब मलेशिया का राष्ट्रीय ऋण हद पार कर गया था।
25 अरब डॉलर
ऐसा लग रहा है जैसे उन्होंने आपको कुछ ऐयाशी से भरी कहानियाँ भी दीं।
ऐसा नहीं कि वे ये सब चोरी-चोरी कर रहे थे और उम्मीद कर रहे थे कि कोई देखे नहीं।
कोई भी पत्रकार सरकार की आलोचना करता हुआ कोई लेख लिखने को तैयार नहीं था।
दरअसल, वे सरकार की आलोचना करते हुए
किसी भी लेख को देखने में भी डरते।
तो, मैंने बस इतना किया कि कहा,
"देखो...पत्रकारिता का मतलब है प्राधिकार की आलोचना करना।
"शासक को ज़िम्मेदार ठहराना ही पत्रकारिता है।"
और इस कहानी ने काफ़ी गड़गड़ाहट पैदा की।
उन्होंने इस पर कड़ी कार्यवाही की, मुझ पर कड़ी कार्यवाही की।
उस वक्त से लेकर, अगले दो सालों तक,
हमने एक ऐसा प्रधानमंत्री देखा जिसने अपनी ताकत का पूरा इस्तेमाल किया
ताकि कोई उसे उसके पद से हटा न सके।
और इस बात से लोगों में और रोष भर गया।
एक इंसान था जो नजीब की करतूतों के बारे में पढ़कर
थोड़ा सा रोष में आ गया,
और उसके पास बहुत सारा स्प्रे करने वाला रंग था और काफ़ी सारे स्टीकर भी थे।
सड़क कलाकार फ़ामी रेज़ा।
मेरे अंदर जो राजनैतिक चेतना है,
और जो गदर की भावना है,
हाँ, वो मुझे पंक संगीत से मिली है।
और ऐसे लोग जो कहते हैं,
"पंक हमारी पूर्वी मान्यताओं के समान नहीं है।"
मैं बस एक ही बात कहता हूँ, "भाड़ में जाओ।"
फ़ामी रेज़ा कलाकार एवं कार्यकर्ता
सरकार को अपने लोगों से चोरी करता देख, फ़ामी तंग आ चुका था,
और उसी गुस्से ने उसकी कला को आग दी,
ऐसे पोस्टर बनाए जिनमें नजीब को एक जोकर का रूप दिया।
यहाँ हम सब भ्रष्ट हैं
इस पोस्टर पर लिखा है, "यहाँ हम सब भ्रष्ट हैं।"
क्या तुम मुझे बता सकते हो
कि यह रोर्ज़मर्रा की ज़िंदगी में मलेशियाई लोगों को कैसे प्रभावित करता है?
प्रधानमंत्री और उसकी पत्नी
एक बहुत ही आलीशान ज़िंदगी जीते हैं,
अपने साथ बर्किन बैग लिए और हीरे पहने,
जबकि लोग अभी भी गरीबी की ज़िंदगी काट रहे हैं,
जिन्हें पानी नहीं मिलता, साफ़ पानी नहीं मिलता,
बिजली नहीं मिलती, और कुछ के पास रहने तक के लिए जगह नहीं।
और वनएमडीबी कंपनी ने इतना बड़ा ऋण चढ़ा दिया,
भ्रष्टाचार के चलते और गलत निवेश के चलते।
और वो पैसा भर कौन रहा है?
हम। करदाता पैसा भर रहे हैं।
2015 में, सरकार ने एक नई कर प्रणाली निकाली,
जीएसटी,
गुड्स एन्ड सर्विसिस टैक्स,
ताकि वह हमसे और पैसे ले सके
और अपना ऋण चुका सके, उसके भ्रष्टाचार का ऋण।
और जीएसटी लागू करने के बाद,
आपको तुरंत महंगाई दिखाई देती है।
लोगों के लिए खाना खरीदना और महंगा पड़ता है।
मुझे लगता है, इसी तरह से यह हमारी रोज़मर्रा की ज़िंदगी को प्रभावित करती है।
मुझे लगता है, हममें से कुछ लोग जो इसे और बर्दाश्त नहीं कर सकते...
...हम यह करते हैं। हम यह करते हैं।
आपको एक आउटलेट चाहिए, हाँ।
मैंने यह तस्वीर तैयार की।
यह मेरा बनाया पहला पोस्टर है।
वाह।
तो मैंने नजीब का फ़ेसबुक पेज देखकर उसका चित्र बनाया,
और उसके चेहरे पर एक जोकर का चेहरा बना दिया!
और मेरे जितने भी सोशल मीडिया खाते थे, उन सब पर उसे डाल दिया।
वक्त पूरा हो गया!
मुझे लगता है किसी वक्त पर इस सब ने एक गंभीर मोड़ ले लिया।
मलेशिया में डर की भावना सच में है,
क्योंकि पुलिस और प्राधिकारी वर्ग जो हैं,
उनके पास बहुत ताकत है और वे आपको गिरफ़्तार कर सकते हैं,
और मेरे साथ भी यही हुआ।
एक छोटे से ट्वीट के लिए मुझे कसूरवार पाया गया
और जेल भेज दिया गया।
कितनी देर के लिए?
एक महीने की जेल और 30,000 रिंगिट का जुर्माना।
वो लगभग 6 से 7,000 यूएस डॉलर होता है।
ताकत तुम्हारे साथ होनी चाहिए?
अगले एक, दो सालों में,
जोकर की तस्वीर प्रतिवाद का एक प्रतीक बन गई।
उसने नजीब और उसकी भ्रष्ट सरकार के खिलाफ़,
ललकार और प्रतिरोध के
एक पूरे के पूरे आंदोलन का रूप ले लिया।
फ़ामी और क्लेयर जैसे लोगों ने अपनी आवाज़ का इस्तेमाल करके
उस प्रतिरोध की आग को और बढ़ावा दिया।
और जल्द ही कई और आवाज़ें साथ जुड़ीं,
नजीब को हटाने की कोशिश में।
क्या आप बता सकती हैं कि इस वक्त आपका अपने पिता के साथ क्या राजनैतिक रिश्ता है?
आपके पिता कौन हैं? हम आपसे बात क्यों कर रहे हैं?
मेरे पिता कौन है? अच्छा, मेरे पिता...
मेरा मतलब यह नहीं था, "आपके पिता कौन है?" पर हाँ, ज़रूर,
-आपके पिता कौन हैं? -हाँ।
नरूल ईज़ा अनवर संसद सदस्य
नरूल ईज़ा अनवर मलेशियाई संसद सदस्य हैं
जिन्हें शासक सरकार के विरोध में आवाज़ उठाने के लिए गिरफ़्तार किया गया।
वह अपने पिता का साथ दे रही थीं, एक विरोधी नेता,
जिन्हें कई दफ़ा मलेशियाई सरकार ने जेल भेजा था,
उन आरोपों के लिए, जो कइयों का मानना है कि राजनैतिक रूप से उत्प्रेरित थे।
आपके पिता ने काफ़ी लंबे अरसे तक, भ्रष्टाचार के खिलाफ़ आवाज़ उठाई।
नजीब का जो गठबंधन था, वो हद पार कर रहा था,
भ्रष्टाचार साफ़ दिखाई दे रहा था।
दिखावटी दौलत का प्रदर्शन।
हे भगवान, बर्किन हैंडबैग।
हमारे पास रिकार्ड है...
दुनिया में सबसे ज़्यादा बर्किन हैंडबैग का रिकार्ड है हमारे पास!
लोग आर्थिक तंगी भी महसूस कर रहे थे।
याद कीजिए, उन्हीं ने
गुड्स एन्ड सर्विसिस टैक्स लागू किया।
कीमतें बढ़ गईं और उनके वेतन में कोई सुधार नहीं था।
इसलिए वो एक झटके के जैसा था,
क्योंकि मलेशिया में लोगों की खुशहाली देखी जाती है, समझ रहे हैं?
लोगों की काफ़ी मदद की जाती है,
हम अमीरी और गरीबी के बीच के फ़ासले को कम करना चाहते हैं।
गरीबी एक समस्या है।
कुआला लंपुर में कम आमदनी वाले घरों के बच्चे हैं
जिन्हें एक बार से ज़्यादा का खाना तक नसीब नहीं होता।
वे घाना से भी ज़्यादा कुपोषित हैं।
एक वक्त के बाद तो पूरे का पूरा तूफ़ान चल पड़ा, ठीक है?
क्योंकि लोगों से वो और बर्दाश्त नहीं हो रहा था।
2018 के निर्वाचन दिवस पर,
सभी मतदान से ऐसा बयान हुआ कि यह तय है कि नजीब की पार्टी सत्ता में रहेगी।
पर भारी मात्रा में नाराज़ जनता सड़कों पर उतर आई
मतदान को गलत साबित करने, और उसे सत्ता से गिरा दिया।
विरोधी दल के मलेशिया में जीतने के साथ प्रधानमंत्री नजीब रज़ाक की हार
नए प्रधानमंत्री 92 वर्षीय महातिर मुहम्मद थे,
और उनके सहायक, अनवर इब्राहिम, नरूल के पिता,
जो अब जेल से रिहा हो चुके थे
ऐसे मोड़ में जिसकी तुलना नेल्सन मंडेला से की जा रही थी।
अब जब भ्रष्टाचार निरोध उपायों के लिए,
तरक्की के लिए, लोगों को आपसे उम्मीद है,
आप कैसे तय करती हैं कि क्या किया जा सकता है,
क्या ज़रूरी है, और किस चीज़ पर अपना राजनैतिक पैसा लगाना है?
मलेशिया के लिए काफ़ी मुश्किल होगा।
आर्थिक तौर पर, हमें ऋण का झटका सहना होगा,
उस हद से ज़्यादा ऋण का, जो कि वनएमडीबी की मेहरबानी है।
और हमें उसे ठीक से संभालना होगा
ताकि आम मलेशियाई आदमी पर उसका असर न पड़े।
तो, चाहे जो भी हो, हमें इसको खत्म करना होगा, है ना?
नजीब और उसकी बर्किंग बैग पसंद करने वाली पत्नी की सम्पत्ति ज़ब्त कर ली गई
और दोनों पर भ्रष्टाचार के आरोप लगाए गए।
जो लो के खिलाफ़ भी आरोप लगाए गए, जो कहीं गायब हो गया।
मलेशिया अनुसार वनएमडीबी भगोड़े जो लो ने चीन में आश्रय लिया
इस सदमे में बेइज़्ज़ती का तड़का लगाने के लिए, लियो ने उसका तोहफ़ा भी लौटा दिया,
और पिकासो की तस्वीर फ़ेड्स को सौंप दी।
जहाँ नरूल के पिता देश का नेतृत्व करने के लिए तैयार हैं,
भ्रष्टाचार से मुक्त मलेशिया के लिए, उम्मीद की एक किरण दिखाई दे रही है।
पर यह कितनी वास्तविक बात है कि एक बार जब भ्रष्टाचार
समाज के सर्वोच्च दर्जे तक पहुँच चुका हो, तो भी उसे पूरी तरह से मिटाया जा सकता है?
यह पता लगाने के लिए ज़्यादा दूर जाने की ज़रूरत नहीं
क्योंकि मलेशिया का पड़ोसी, सिंगापुर,
जो दरअसल, 1965 तक, मलेशिया का ही हिस्सा था,
उसकी लगभग भ्रष्टाचार मुक्त होने की नेकनामी है।
पर इससे पहले कि हम यह पता करें कि यह द्वीप जैसा देश इतना साफ़ कैसे हुआ,
कुछ चीज़ें हैं जो मुझे अपने अंदर से निकालनी होंगी।
सिंगापुर शायद अपने बहुत ही सख्त नियमों के लिए ही जाना जाता है।
मिसाल के तौर पर, किसी सार्वजनिक शौचालय में फ़्लश न करने पर 150 डॉलर का जुर्माना।
या फिर मान लीजिए मुझे कोई ज़रूरी काम था और मुझे अपने पड़ोसी का वाई-फ़ाई लेना पड़ा।
सिंगापुर में, इसे हैक करना माना जाता है।
इसके चलते मुझे 10,000 डॉलर का जुर्माना और शायद तीन साल की जेल हो सकती है।
या फिर अपने कपड़े इस्त्री करते वक्त
मैं हवा का मज़ा लेना चाहूँ।
अपने ही घर में खिड़कियाँ खुली रखकर, बिना कपड़ो के घूमने पर
2,000 डॉलर का जुर्माना और तीन महीने तक की जेल हो सकती है।
किसी भी साज़ को इस तरीके से बजाना जिससे कि जनता को तकलीफ़ हो,
ऐसा करने पर एक हज़ार का जुर्माना हो सकता है।
बाकी चीज़ें जो नहीं करनी चाहिए...
बबल गम बेचना।
ट्रेन के प्लेटफ़ार्म पर पानी पीना।
कबूतरों को खाना खिलाना।
और भित्ति चित्रण से जेल हो सकती है, भारी जुर्माना हो सकता है,
और तीन से लेकर आठ डंडे भी पड़ सकते हैं।
तो, प्याज़, खुमी, और ऊपर की चटनी रहने दो, बस चीज़ मत डालना।
पता है यह थोड़ा सा अजीब है...
यह गैरकानूनी नहीं है। बस पीज़ा मंगवा रहा हूँ।
अच्छा, मैं तैयार हूँ।
सिंगापुर
सिंगापुर के सख्त नियम, भ्रष्टाचार से लड़ने के लिए
नीचे से ऊपर जाता दृष्टिकोण है।
अगर सभी में इतना डर पैदा हो जाए कि वे छोटे अपराध करने से भी डरें,
तो वे बड़े अपराध करने की हरगिज़ नहीं सोचेंगे।
मतलब, क्या आप ऐसे देश में घूस लेंगे जहाँ किऑस्क
आपको अपने भ्रष्ट दोस्तों और पड़ोसियों की चुगली करने को प्रोत्साहित करते हैं?
भ्रष्टाचार संबंधी शिकायत दर्ज करें
भ्रष्टाचार रपट एवं परंपरा केन्द्र
भ्रष्टाचार कैंसर जैसा है।
उसकी शुरुआत छोटे से होगी, पर अगर आप उसे शुरुआत में ही न हटाएँ,
तो वो शरीर के बाकी के अंगों तक फैल जाएगा।
जब ऐसा होगा, पूरे की पूरी प्रणाली बर्बाद होकर रह जाएगी।
चिन वी लिआम सिंगापुर के भ्रष्ट कार्य जांच विभाग में
सार्वजनिक जांच के उपनिदेशक हैं।
एक सरकारी एजेंसी जो भ्रष्टाचार को लेकर काफ़ी गंभीरता से सोचती है,
और अपनी इस गंभीरता को लेकर, काफ़ी गर्व महसूस करती है।
सीपीआईबी दफ़्तर का भ्रष्टाचार निरोध संग्रहालय भी है,
जो पुलिस के अटल पलों को संजोकर रखता है।
एक घरेलू सहायिका को नियमों की अवज्ञा करते हुए पाया गया,
वह स्टेशन के अंदर पानी पी रही थी।
सुरक्षा अफ़सर ने उसे ऐसा करते पकड़ लिया,
और उसे छोड़ने के लिए अफ़सर ने 300 डॉलर की माँग की।
इस मामले में, हमने सुरक्षा अफ़सरों पर अभियोग लगाया।
अच्छा।
यह एक बहुत ही छोटा अपराध लगता है,
पर अगर आप इसे छोड़ देंगे,
तो आप समझ सकते हैं कि आगे क्या नतीजे होंगे।
हमारे निर्माता इस बात को लेकर दृढ़ थे
कि सिंगापुर से भ्रष्टाचार को खत्म कर देंगे।
एकदम शुरुआत से।
तो, सिंगापुर में, हमने मूल रूप से, शून्य-सहनशीलता का सिद्धांत अपनाया है।
यह सिद्धांत कारगर साबित हुआ।
सिंगापुर की भ्रष्टाचार निरोध नेकनामी से कारोबार आना शुरू हुआ।
और उससे बड़े-बड़े आर्थिक फ़ायदे होने लगे।
विदेशियों को यहाँ निवेश करना ठीक लगा,
जिससे कि यह एशिया का प्रधान आर्थिक एवं बैंकिंग केन्द्र बन गया।
पिछले साल, 2017 में,
हमने, दरअसल, 103 मामलों में निवेश किया।
भ्रष्टाचार को लेकर क्या आपको किसी तरह के
प्रतिमान दिखाई देते हैं?
अधिकतर तो लघु अपराध होते हैं,
पर हमारे यहाँ भी थोड़ा-बहुत भ्रष्टाचार है,
जिसमें वरिष्ठ सरकारी नौकर,
या फिर गैर-सरकारी क्षेत्र के महत्वपूर्ण कारोबारी लोग शामिल हैं।
हमें यहाँ पर इस बात पर ध्यान देना चाहिए
कि ट्रांसपेरेंसी इंटरनेश्नल का एक शानदार रैंक पाने के बावजूद,
सिंगापुर में पत्रकारिता की आज़ादी का रैंक बहुत ही खराब है।
विश्व पत्रकारिता आज़ादी सिंगापुर 132/180
इसलिए, बड़े पैमाने पर हो रहे भ्रष्टाचार, जिनकी रिपोर्ट ही न हो रही हो,
उनके बारे में किसी भी तरह की निष्पक्ष जानकारी पाना बहुत ही मुश्किल है।
पर पिछले साल, एक बड़े घोटाले का पता चला
कि राज्य से जुड़ा, सिंगापुर का तेल रिग निर्माता, केपेल इंक,
केपेल की घूस के चलते सिंगापुर की निष्कलंक छवि पर दोष लगा
तेल, रिश्वत, राजनेता : "निष्कलंक" सिंगापुर को क्या हो गया?
विदेशी कारोबार हासिल करने के लिए रिश्वत खिला रहा था।
इस अपवाद ने व्यवसायिक स्कूल प्रोफ़ेसर यूजीन टैन जैसे नागरिकों को हिलाकर रख दिया।
प्रोफ़ेसर यूजीन टैन सिंगापुर मैनेजमेंट विश्वविद्यालय
केपेल मामले में, सिंगापुर वासियों के लिए
सबसे ज़्यादा परेशानी की बात यह थी
कि केपेल सरकार से जुड़ी एक कंपनी है।
-हाँ। -है ना?
मतलब सिंगापुर सरकार से?
हाँ। ये कंपनियाँ सिंगापुर के अंदर, खुलेआम
भ्रष्ट कार्य करने की हिम्मत नहीं करेंगी।
ऐसा लगता है विदेशों में रहकर...
वे एकदम अलग किस्म के नियम मानकर चलती हैं।
यह भ्रष्टाचार से पूरी तरह से मुक्ति, हर हाल में सख्ती से पेश आना,
क्या यह सिंगापुर जैसे देश के लिए एक चिरस्थायी बात है?
लगातार संघर्ष करना पड़ता है।
ब्रिटिश से अलग होकर, जब हमें अपनी खुद की सरकार मिली,
भ्रष्टाचार बिलकुल ही स्थानीय था,
और यहाँ पर कुछ नहीं है, है ना?
हमारा ज़्यादातर खाना आयात होता है,
हमारा पानी भी आयात होता है।
प्राकृतिक संसाधन बिलकुल नहीं हैं।
इसका यह मतलब था...
...कि हमें अपने तरीके से खुद को
दुनिया के सामने उपयुक्त साबित करना था, और हमारे लिए यही हो सकता था
कि यह एक ऐसी जगह हो जहाँ लोग आकर कारोबार कर सकें...
निवेश कर सकें, और इस इलाके का लाभ उठा सकें।
भ्रष्टाचार को लेकर किसी तरह का कोई समझौता नहीं होना चाहिए
क्योंकि मुझे लगता है कि तब
समाज नाटकीय रूप से दरिद्र हो जाएगा और निवेशक हमसे दूर भागेंगे।
मतलब, मेरे लिए "भरोसे" का मतलब शायद...
...हमारी मुद्रा है,
इसलिए मुझे लगता है कि आत्मसंतोष की कोई गुंजाइश नहीं है।
अगर आप भ्रष्टाचार के खिलाफ़ लड़ाई की बात करें,
तो उसका मतलब है सही काम करना,
उस वक्त भी जब कोई देख न रहा हो।
पर अगर भ्रष्टाचार के प्रति एक अटल, शून्य-सहनशीलता सिद्धांत,
जैसी कि सिंगापुर में है, कोई आसान काम नहीं है,
भ्रष्टाचार को रोकने के और क्या उपाय हो सकते हैं?
मुंबई
भारत
यह पता लगाने के लिए, मुझे वापस भारत जाना होगा,
जहाँ एक अपरंपरागत विचारक की एक अलग ही सोच है।
प्रोफ़ेसर कौशिक बासु भूतपूर्व प्रमुख अर्थशास्त्री, वर्ल्ड बैंक
प्रोफ़ेसर कौशिक बासु वर्ल्ड बैंक में प्रमुख अर्थशास्त्री थे,
और साथ ही, भारत सरकार के प्रमुख आर्थिक सलाहकार भी थे।
उनका कहना है कि भ्रष्टाचार के प्रति हमारी पहुँच गलत है।
प्रोफ़ेसर बासु का कहना है कि भारत की सबसे बड़ी
भ्रष्टाचार की समस्या, रिश्वतखोरी को पक्के तौर पर खत्म करने के लिए
सिंगापुर वाली रणनीति नहीं अपनानी चाहिए,
बल्कि उसे अन्य इंसानी बुराईयों जैसा समझना चाहिए जो अंधेरे में पनपती है,
और उसे वैध कर देना चाहिए।
दुनिया भर के सबसे ज़्यादा और सबसे कम भ्रष्ट देशों की सूची में,
जब आप भारत को देखेंगे,
तो भारत का नाम सूची में सबसे ऊपर नहीं आता।
नहीं, ठीक कहा।
वो सबसे भ्रष्ट देश नहीं है, या फिर सबसे भ्रष्ट के आसपास भी नहीं है।
भारत ऐसा देश है जहाँ के कानून बहुत ही प्रगतिशील हैं,
पर अत्यधिक मात्रा में,
तो असल में, हर कोई किसी न किसी कानून का उल्लंघन कर रहा है
क्योंकि सब कुछ इतना जटिल है।
आप इसकी सफ़ाई करना चाहते हैं
और चाहते हैं कि लोग कानून का पालन कर सकें।
और इससे निबटने के लिए आपने क्या सोचा?
मुझे ऐसा लगा कि भारतीय कानून में कुछ तो बात है।
भ्रष्टाचार निवारण अधिनियम, 1988।
उसमें लिखा है, "क्योंकि रिश्वतखोरी भयानक बात है।
"चाहे आप रिश्वत दें, या रिश्वत लें,
"आप समान रूप से कसूरवार हैं।"
तो, भारतीय कानून के मुताबिक,
पुणे में, मैं जितने भी लोगों से खाने पर मिला, सभी अपराधी हैं
क्योंकि उन्होंने रिश्वत दी।
कानून उसे बदतर बना देता है,
क्योंकि अंत में आप साँठ-गाँठ कर लेते हैं।
रिश्वत देने के बाद, आपकी उस इंसान से
साँठ-गाँठ हो जाती है जिसने वो रिश्वत ली है।
अगर रिश्वत देना एक न्यायसंगत बात बना दी जाए,
रिश्वत लेते वक्त अपराध बोध होगा...
तो रिश्वत देने के बाद, मुझे अपराध बोध नहीं है
और मैं बात करने को तैयार हूँ।
इसलिए मैंने एक अर्थशास्त्री की तरह ही सोचा
और मुझे लगा कि मैं एक किताबी विचार सुझा रहा हूँ,
कभी इसके राजनैतिक नतीजे का अनुमान नहीं लगाया।
तो, इसे डालने के बाद, क्या नतीजा निकला?
लोगों को लगा कि एक सरकारी वेबसाइट पर
मैंने एक भयानक रूप से अनैतिक बात सुझाई है।
मुझे लगा अगर यह छोटा सा कदम उठाया जा सकता है,
और मुझे ऐसा सोचने का भ्रम कभी नहीं हुआ
कि इससे समस्या का समाधान हो जाएगा,
पर यह तुरंत ही बिखरने लगेगा,
और आप इसे प्रतिष्ठा के खिलाफ़ समझने लगेंगे,
"मैं ऐसा बिलकुल बर्दाश्त नहीं करूँगा।"
उनसे पहले "इसे कानूनी बना दो" का समर्थन करने वालों की तरह,
उनकी भ्रष्टाचार निरोध रणनीति के लिए, बासु का मज़ाक उड़ाया गया,
और उनके विचार पर कानून का ठप्पा नहीं लगा।
पर क्या उनकी बात में दम है?
भ्रष्टाचार का जन्म गोपनीयता से होता है,
और भ्रष्टाचार के लिए गोपनीयता की ज़रूरत होती है।
भ्रष्टाचार अंधेरे में घटता है,
गरीबों को अपना शिकार बनाता है, और खत्म होने का नाम ही नहीं लेता।
वो एक ताकतवर शैतान है जो उत्साह को खत्म कर देता है।
और फ़ामी और क्लेयर जैसे सूरमा,
वे जी-तोड़ कोशिश कर रहे हैं उसे खुले में लाने की।
आक्रमण करो
शायद अंजाम से डरे बिना,
खुलकर उसके बारे में बात करने से
भ्रष्टाचारियों की ताकत कमज़ोर पड़ जाती है।
भ्रष्टाचार विश्व अर्थव्यवस्था जैसा ही है।
हमारी रोज़मर्रा की ज़िंदगी में,
हममें से ज़्यादातर लोग एकदम करीब से, उसके बहुत ही छोटे हिस्से को देखते हैं,
इसलिए हमें कभी यह ठीक से पता ही नहीं चलता
कि वो कितना विशाल, भूखा भेड़िया है।
वो एक विशाल दैत्य है, जिसने हमें घेरकर रखा है,
जो हमें कदम-कदम पर रास्ता दिखाता है, हम क्या खरीदते हैं, किसे महत्व देते हैं
और रिश्वत और हमारे आसपास की चीज़ों को थोड़ा सा और आसान बनाती है।
उसे काबू में करने की बात तो छोड़िए,
उसे ठीक से समझने का एकमात्र तरीका यही है
कि आप दूर खड़े होकर
इस खतरनाक चीज़ को समझ सकें।
कैल, जान, जो भी हो।
ले लो।
तुम्हारा नाम क्या है?
माफ़ करना।
बड़ा अजीब सा हो गया है।
कितने का था...
हे भगवान!
अरे, नहीं, यह वाला नहीं।
नहीं? अच्छा।
यह हुई ना बात।